ગુજરાત માધ્યમિક અને ઉચ્ચતર માધ્યમિક શિક્ષણ બોર્ડના બે સભ્યની મુદત પૂરી થતાં સરકારના શિક્ષણ વિભાગે તેમાં છ માસનો વધારો જાહેર કરી મુદત વધારી છે. સૂત્રોના જણાવ્યા મુજબ બોર્ડની કેટલીક કામગીરી પૂર્ણ ન થઇ હોવાના કારણે આ નિર્ણય લેવાયો છે. ૨૭ જુલાઈઅે વર્તમાન બોર્ડની મુદત પૂરી થાય છે. શિક્ષણ બોર્ડના સભ્યોની ચૂંટણીમાં સમય જાય તેમ હોવાથી ચૂંટણીની મુદત છ માસ ર૩ જાન્યુઆરી, ર૦૧૭ સુધી લંબાવવામાં અાવી છે. હાલમાં શિક્ષણ બોર્ડમાં કુલ ૮૧ જેટલા સભ્ય છે, તેમાં ધારાસભ્યો, યુનિવર્સિટીના સભ્યો, આચાર્યો, માધ્યમિક શાળાના શિક્ષકો, શાળા સંચાલકોનો સમાવેશ થાય છે.